Държавен вестник, бр. 51, 2019 г., стр. 105

БРОЙ  51	
Д Ъ Р Ж А В Е Н  В Е С Т Н И К 	
СТР.  105  
4 
 
ИЗИСКВАНИЯ ПРИ ПОПЪЛВАНЕ НА БЮДЖЕТА 
 
1. Бюджетът се изготвя по образец при спазване на посочената в него структура и 
състав.  
2. Обосновано, пълно и точно се представят разходите, свързани с осъществяване на 
всяка от описаните дейности. Всяка дейност се счита, че е представена в подходящ 
за конкурса вид, когато се характеризира с пълен списък на съпътстващите я 
разходи и връзката “дейност – разходи” е ясно проследима. 
3. Определянето на разходите по отделни дейности се основава на оферта (оферти), 
избрана от кандидата измежду най-малко три оферти, които задължително се 
прилагат в конкурсното предложение; изборът на офертата (офертите) се 
аргументира, а нейният изпълнител се посочва при описание на съответната 
дейност. 
4. Определя се размерът на средства, за които се кандидатства пред АХУ, и размерът 
на собствения принос в реализацията на конкурсното предложение.  
5. Бюджетът трябва да е пряко обвързан с определените в Методиката разходи и да 
доказва ефективността на дейностите, които се предвижда да се изпълнят.  
6. При определяне в бюджета на размера на исканите финансови средства за изпълнение на 
предвидените дейности се извършва контрол на съотношенията между групите разходи, 
структурирани в чл. 15 от Методиката, като величината на общите средства се умножи по 
определения норматив за контролираната група разходи; в резултат на тази процедура 
трябва да се получат средства, с които може да се покрият отделните групи разходи 
съобразно определения за тях норматив и чийто общ (сумарен) и окончателен размер не 
превишава максималния им размер, определен по чл. 12 от Методиката.  
7. Когато в раздела за дадена група разходи няма достатъчно редове за изброяване на 
предвидените разходи, в бюджетната таблица се добавя нужният допълнителен брой. 
8. В колонка „Изпълнител/оферта” се посочва офертата или другият източник, откъдето е 
почерпена информацията, която е послужила като основание за определяне на размера на 
дадения разход. Когато от дадена оферта се използва само част от информацията, освен 
офертата се посочва и позицията, която служи за изчисляване на стойността на разхода.  
9. Конкретният размер на определените финансови средства за покриване на конкретен 
разход се отбелязва в бюджета чрез самостоятелното им вписване в колонка 5 „Искани 
средства“, освен ако за конкретен пряк разход не се прилагат разпоредбите на чл. 14, ал. 4 
от Методиката. 
10. Конкретният размер на собственото участие се определя в „източниците на финансиране“ 
в колонка 3 „Собствено участие“, като се спазва следната последователност: 
10.1. най-напред собственото участие се определя като разлика между стойността на 
всички преки разходи, предвидени за дейностите по реализация на конкурсното 
предложение и исканите средства за тяхното покриване; 
10.1. проверява се тази разлика да не е по-малка от 5% от общата стойност на всички 
разходи, предвидени за реализация на конкурсното предложение. 
11. Когато разходите в дадена група разходи извън групата на преките разходи превишават 
допустимите величини на средствата по чл. 15, т. 1, 2 и 3 от Методиката, разликата между 
тях и допустимите величини на финансовите средства се посочва като допълнителен 
елемент на собственото участие, който не участва в определянето на собственото участие. 
Допълнителното собствено участие се посочва в „източниците на финансиране“ в 
колонка 4 „Собствено участие извън допустимото по кол. 3“.